Jaunaudžu kopšana 2000. gadā

Tabula parāda kopšanas ciršu izpildi atjaunotajās mežaudzēs (jaunaudzēs) 2000. gadā. Jaunaudžu kopšanas mērķis ir veidot vēlamo sugu sastāvu un koku skaitu, kas nodrošinātu nākotnes kokiem pietiekamu augšanas telpu, panākot, ka ievērojami paaugstinās meža ražība, samazinās meža audzēšanas cikla ilgums un uzlabojas iegūstamo kokmateriālu preces vērtība. Uz atzīšanas par atjaunotu brīdi konstatētais sugu sastāvs var mainīties, savlaicīgi neveicot atjaunotās mežaudzes (jaunaudzes) kopšanu.

Ministru kabineta Meža atjaunošanas noteikumu Nr. 354 (10. 10. 2000) 4. pants nosaka, ka atjaunotās mežaudzes (jaunaudzes) kopšana ir kopšanas cirte mežaudzē, kuras vidējais augstums ir līdz sešiem metriem. Tabulā apkopota informācija par izkoptajām jaunaudzēm (pēc iepriekš minētās definīcijas) pa īpašuma veidiem (valsts, pārējie meži, valstī kopā).
Dati iegūti apkopjot:
1) meža īpašnieka vai tiesiskā valdītāja sniegto informāciju par jaunaudžu kopšanu, kā to nosaka Meža likuma 29. pants;
2) informāciju no ciršanas apliecinājumiem, kuri izsniegti kopšanas cirtē audzēs, kuru vidējais augstums nepārsniedz 6 m.

09_forma.xls

Uz augšu