Koku ciršana 2000. gadā.

Pārskatā doti dati par 2000. gadā izcirstajiem koksnes apjomiem un mežaudžu platībām sadalījumā pa ciršu veidiem un valdošajām koku sugām. Valdošā koku suga ir tā koku suga, kurai mežaudzē ir vislielākā koksnes krāja. Mežaudzē var augt arī citas koku sugas, bet to krāja, veicot izcirsto apjomu uzskaiti, tiek pieskaitīta valdošās koku sugas krājai. Dati iegūti apkopojot meža īpašnieka un tiesiskā valdītāja iesniegto informāciju par 2000. gadā izpildīto saimniecisko darbību.

Ciršu veidu klasifikācija veikta saskaņā ar Meža likumā lietoto terminoloģiju.

- galvenā cirte - koksnes galvenās ražas ievākšana mežaudzē pēc galvenās cirtes vecuma vai caurmēra sasniegšanas.

galvenās cirtes vecums - mazākais mežaudzes valdošās koku sugas vecums, kāds jāsasniedz, lai varētu uzsākt meža ciršanu galvenajā cirtē.

Saskaņā ar Meža likumu galvenās cirtes vecums gados atkarībā no mežaudzes valdošās koku sugas un bonitātes ir šāds:

Valdošā koku suga | # Bonitāte
I un augstāka | II - III | IV un zemāka
## Ozols | 101 | 121 | 121
Priede un lapegle | 101 | 101 | 121
Egle, osis un liepa | 81 | 81 | 81
Bērzs | 71 | 71 | 51
Melnalksnis | 71 | 71 | 71
Apse | 41 | 41 | 41

- kailcirte ir galvenās cirtes veids. Ar šo cirti gada laikā no tās uzsākšanas mežaudzes vai tās daļas šķērslaukums tiek samazināts tiktāl, ka tas kļūst mazāks par kritisko šķērslaukumu.

šķērslaukums - viena hektāra platībā augošo koku stumbru šķērslaukumu summa (kvadrātmetros) 1,3 metru augstumā no sakņu kakla.

minimālais šķērslaukums - mazākais šķērslaukums, kāds nepieciešams, lai būtu iespējama turpmāka mežaudzes produktīva attīstība

kritiskais šķērslaukums - šķērslaukuma robežvērtība, par kuru mazākas vērtības gadījumā nav iespējama mežaudzes apmierinoša attīstība un mežaudze ir atjaunojama

Minimālā un kritiskā škērslaukuma skaitliskās vērtības atrodamas 2000. gada 24. oktobra Ministru kabineta noteikumu Nr. 372 Noteikumi par koku ciršanu meža zemēs pielikumos Nr. 1 un Nr. 2.

- sanitārā kailcirte- šī cirte atļauta gadījumos, kad saņemts Valsts meža dienesta sanitārais atzinums. Sanitāro atzinumu iespējams saņemt, ja pirms kopšanas cirtes uzsākšanas ir paredzams, ka izcērtot slimību inficētos, kaitēkļu invadētos, vai kā citādi bojātos kokus, mežaudzes šķērslaukums būs mazāks par kritisko šķērslaukumu.
- kopšanas cirte cirte kuru veic mežaudzes sastāva, paliekošās mežaudzes koku augšanas apstākļu un mežaudzes veselības stāvokļa uzlabošanai. Kopšanas cirtes rezultātā, mežaudzes šķērslaukums nedrīkst kļūt mazāks par minimālo šķērslaukumu.
- sanitārā cirte cirte kuru veic meža slimību, kaitēkļu, dzīvnieku vai citādi bojāto, sauso, vēja gāzto un lauzto koku izciršanai.
- rekonstruktīvā cirte šī cirte paredzēta neproduktīvo mežaudžu nociršanai.

neproduktīva mežaudze - mežaudze, kuru nav lietderīgi audzēt koksnes krājas nepietiekama pieauguma, koku sugu sastāva vai koku kvalitātes dēļ vai kuras šķērslaukums ir mazāks par kritisko šķērslaukumu. Šādu mežaudžu apsekošanu veic Valsts meža dienests pēc tam, kad saņemts meža īpašnieka vai tiesiskā valdītāja pieteikums. Valsts meža dienesta atzinums, ka mežaudze ir neproduktīva ir pamats mežaudzes nociršanai rekonstruktīvajā cirtē. Kārtība mežaudzes atzīšanai par neproduktīvu aprakstīta 2000. gada 24. oktobra Ministru kabineta noteikumu Nr. 372 Noteikumi par koku ciršanu meža zemēs 9.- 12. punktos.

- citas cirtes koku ciršana meža infrastruktūras izveidošanai, ainavu veidošanai, kā arī pēc meža zemes transformācijas.

06_forma.xls

Uz augšu